**Tošteins Hūrgmu** (norvēģu: *Torstein Horgmo*; dzimis 1987. gada 18. februārī) ir profesionāls snovbordists no Norvēģijas. Hūrgmu ir piedalījies daudzās un dažādās "Slopestyle" un "Big Air" sacensībās. Viņa stāja uz dēļa ir regulāra (ar kreiso plecu pa priekšu).

Pamatdati
---------

Hūrgmu uzauga Norvēģijā, Tronheimā, pēc tam viņš pārcēlās uz dzīvi Oslo. Hūrgmu sāka nodarboties ar snovbordu no 12 gadu vecuma. Hūrgmu ir daudzi sponsori "Oakley, Inc. DNB ASA, GoPro" u.c. bet ģenerālsponsors ir "DC Shoes". 2012. gadā Hūrgmu publicēja filmu "Horgasm A love Story" hronoloģiski atspoguļojot pēdējos divus gadus savā snovborda karjerā. Hūrgmu kopā ar Andreas Wiig (profesionāls snovbordists) kopā izveidoja firmu "AWSM", kas ražo snovborda aksesuārus un apģērbu.

### Karjera

Pirmo zelta medaļu Hūrgmu ieguva 2008. gada divpadsmitajās "Ziemas X spēlēs" (Big air disciplīnā) kuras norisinājās Aspenā, Kolorado štatā, Amerikā, uzveicot tādus profesionāļus kā Travis Rice un Kevin Pearce. Hūrgmu izcīnija zelta medaļu arī 2009. gada ziemas "Dew tour" tūrē (slopestyle disciplīnā) uzveicot Šonu Vaitu. 2009. gada trīspadsmitajās "Ziemas X spēlēs" Travis Rice pārspēja savu draugu un komandas biedru Tošteinu Hūrgmu. Šajās (trīspadsmitajās "Ziemas X spēlēs") balsojumu sastādīja ne tikai tiesneši, bet arī skatītāji. Dalībnieki, tai skaitā arī Travis Rice, apšaubīja šīs vērtēšanas sistēmas godīgumu. Šajās sacensībās Hūrgmu veica daudz sarežģītākus un tehniski grūtāk izpildāmus trikus nekā Travis, bet tieši šīs vērtēšanas sistēmas dēļ Hūrgmu neuzvarēja.

2009/10. ziemas "Dew tour" tūrē (slopestyle disciplīnā) Hūrgmu ieguva divas pirmās vietas, uzveicot Šonu Vaitu.

2010. gada vasarā Hūrgmu bija pirmais, kurš uztaisīja triku "Triple cork" (trīs salto un četri pilni apgriezieni gaisā) uz 100 pēdu liela tramplīna Folgefonnā, Norvēģijā. 2011. gada 28. janvārī piecpadsmitajās "Ziemas X spēlēs" Hūrgmu, pirmo reizi šo spēļu ietvaros, sekmīgi veica "triple cork" triku, neviens neko tādu vel nebija mēģinājis.

Hūrgmu 2012. gada janvārī "Ziemas X spēļu" ietvaros (Big air disciplīnā) veicot "triple cork" ieguva perfekto rezultātu 50/50.

2013. gada janvārī "Ziemas X spēlēs" Aspenā, Hūrgmu bija pats pirmais pasaulē kurš veica "switch triple cork" (triks izpildīts braucot ar neērto pusi) un jau otro reizi ieguva perfekto punktu skaitu 50/50 un ieguva otro "Big Air" disciplīnas, zelta medaļu pēc kārtas. "Burton Eiropas un Amerikas" sacensībās Hūrgmu ieguva zelta un sudraba medaļu. Hūrgmu bija vienīgais kurš uz "Burton" sacensību trases veiksmīgi izpildīja "triple cork" triku, bet viņu uzveica viņa draugs Marks Makmoriss ar dažu punktu pārsvaru.

Rezultāti
---------

### Karjeras spožākie sasniegumi

*2013:* 1st, FIS Snowboarding World Cup Slopestyle Čehijā

*2013:* 2nd, Burton US Open Slopestyle

*2013:* 1st, Burton European Open Slopestyle

*2013:* Gold Medal, Winter X Games Big Air

*2012:* Silver Medal, Winter X Games Big Air

*2011:* 2nd, Air & Style Beijing Big Air

*2011:* Gold Medal, Winter X Games Big Air

*2011:* 1st, Dew Tour Slopestyle - Konektikutā

*2011:* 1st, Dew Tour Slopestyle - Kolorādo

*2011:* 1st Overall, Dew Tour Season Standings Slopestyle

*2010:* 1st, Dew Tour Slopestyle - Mt. Snow

*2010:* 2nd Overall, Dew Tour Slopestyle

*2010:* 2nd, Oakley Arctic Challenge Slopestyle

*2010:* Silver Medal, X Games Big Air

*2009:* 1st, Dew Tour Slopestyle - Mt. Snow

*2009:* 1st, Dew Tour Slopestyle - Northstar-at-Tahoe, Kalifornijā

*2009:* 1st Mt Snow Dew Tour Slopestyle

*2009:* 1st Tahoe Dew Tour Slopestyle

*2009:* Silver Medal, Winter X Games Big Air

*2009:* 2nd, Red Bull Snowscrapers Best Trick

*2009:* 2nd, Andreas Wiig Invitational

*2008:* Gold Medal, Winter X-Games Big Air

*2008:* 1st, U.S. Open Big Air

*2007:* Abominable Snow Jam Overall Winner

*2007:* 3rd, Air & Style Big Air

*2007:* 1st Overall, Oakley Stylewars

### Swatch TTR Pasaules tūres sacensības 2007/08

| Pasākums/Sacesības | Disciplīna | Zvaigznes | Rezultāts |
| --- | --- | --- | --- |
| Abominable Snowjam 07 | HP (halfpipe) | 5 zvaigžņu | 11 |
| Abominable Snowjam 07 | SS (slopestyle) | 5 zvaigžņu | 1 |
| Garnier Fructis Australian Open 07 | SS | 4 zvaigžņu | 2 |
| Garnier Fructis Australian Open 07 | HP | 4 zvaigžņu | 4 |
| Stylewars 007 by Oakley 07 | SS | 3 zvaigžņu | 1 |
| Nokia Air & Style Munich 07 | SS | 6 zvaigžņu | 3 |

Ārējās saites
-------------

* torstein.net Arhivēts 2016. gada 16. martā, *Wayback Machine* vietnē.
* FIS profils (snovbords) (angliski)